title: "Wanuaatuu"
text: "Wanuaatuu [vanu\u02c8a\u02d0tu\u02d0], amtelk Republiik faan Wanuaatuu (\u00fc\u00fcb Bislama: Vanuatu an Ripablik Blong Vanuatu, \u00fc\u00fcb Ingels: Vanuatu an Republic of Vanuatu, \u00fc\u00fcb Fraans\u00f6\u00f6sk: Vanuatu an R\u00e9publique de Vanuatu) as en eilunstoot uun a s\u00fc\u00fcd faan a Pasiifik. Tu a nuurduast leit Tuwaalu, tu a uast Fidschi, tu a s\u00fc\u00fcdwaast Neikaledoonien an tu a nuurdwaast d\u00f6n Salomoon-Eilunen. Det hee 272.459 lidj (2016). At hoodsteed faan\u2019t lun as Port Vila.\n\nGeografii\n\nA eilunen faan Wanuaatuu ling auer 1300\u00a0km faan a s\u00fc\u00fcd faan a Pasiifik an san dial faan Melaneesien. Tu a stoot hiar 83 eilunen (diarfaan 67 bewenet eilunen), f\u00f6r't miast faan wulkaanisk uurspr\u00fcng. A gratst eilunen san Esp\u00edritu Santo (3955,5 km\u00b2) an Malakula (2041,3 km\u00b2). De huuchst ponkt \u00fc\u00fcb Wanuaatuu as a Tabwemasana (1879 m) \u00fc\u00fcb Esp\u00edritu Santo.\n\n\u00d6ler eilunen san:\n Ambae\n Ambrym\n Aneityum\n Efate\n \u00c9pi\n Erromango\n Gaua\n Ma\u00e9wo\n Pentecost-Eilun\n Tanna\n Torres-Eilunen\n Vanua Lava\n\nIindialing faan Ferwalting\nAt lun hee seeks prowinsen.\n\nHistoore\nDet iarst europeer, diar det Wanuaatuu faan daaling betreed, wiar de portugiis Pedro Fern\u00e1ndez de Quir\u00f3s uun't juar 1606. Hi sted uun spaans tiinst an sch\u00fckt f\u00f6r't s\u00fc\u00fcdkontinent. \u00dc\u00fcs hi det Big Bay Bocht lingt, liawd hi, dat hi sin mual lingt an neemd a eilunen Australis de Espiritu Santo. De Quiros ferklaaret a eilunen tu't eegendoom faan det spaans kr\u00fc\u00fcn, man wurd a eilunen f\u00f6r lung tidj diarefter ferjiden. 1768 sailet m\u00e4 a fraansuusen Louis Antoine de Bougainville tu Wanuaatuu an welerlai De Quiros sin teorii, dat Wanuaatuu dial faan't s\u00fc\u00fcdkontinent as.\n \n1774 lingt de britisk \u00fctjfinjer James Cook \u00fc\u00fcb sin naist siarais a eilunen an neemd jo d\u00f6n \u201eNei-Hebriden\u201c. Det begand faan 1839 europeeisk siidler do tu wenin. Faan 1887 wiar a eilunen ofisiel oner britisk an fraans\u00f6\u00f6sk reegiment. Det Ferianigt K\u00f6ningrik an Frankrik ianiget jo 1906 \u00fc\u00fcb't gr\u00fcnjleien faan't Kondominium faan d\u00f6n Nei-Hebriden \u00fc\u00fcb a eilunen. At lun wurd 1980 suwereen.\n\nPolitiik\nWanuaatuu as en parlamentaarisk republiik. A stootsboowerhood as a president, diar representatiiw funkschuunen \u00fctj\u00f6\u00f6wet, wurd al fiiw juar faan en gemiansoom greemium faan lasmooten faan't parlament an faan presidenten faan regionaalparlamenten woolet. A president faan't lun sant 6. J\u00fc\u00fcle 2017 as Tallis Obed Moses.\n\nB\u00fctjenpolitiik\nWanuaatuu as sant 15. September 1981 lasmoot faan d\u00f6n Feriand Natschuunen.\n\nLuke uk diar\n Suwereen stooten uun Melaneesien: Fidschi, Papua-Nei-Guinea, Salomoon-Eilunen, Wanuaatuu.\n\nKwelen"